Diari Oficial de la Generalitat Valenciana


Sumari del DOGV 7237, del 20-03-2014 (2014/2201)

Notificació de la sentència dictada en el procediment de divorci contenciós número 1368/2013.
---------------------------------------------------------------------------------------------

### Dades del document

Número de DOGV
:   7237

Data del DOGV
:   20-03-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/2201


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de divorci contenciós número 1368/2013. [2014/2201]  
Juí divorci contenciós 001368/2013   
Part demandant: Catalina Florentina Dar.   
Part demandada: Faisal Mahmood Dar.   
María Dolores Valle Contreras, secretària del Jutjat de Primera Instància número 24 de València, faig saber que en el juí a què es fa referència s'ha dictat la resolució que té el text que, literalment, és com seguix:  
  
«Dispositiva  
Estime parcialment la demanda formulada per la procuradora Laura Girón Marín, en nom i representació de Catalina Florentina Dar, contra Faisal Mahmood Dar, i declare dissolt, per causa de divorci, el matrimoni format pels cònjuges esmentats, amb tots els efectes legals, i s'acorden les mesures definitives següents:  
  
1. La guarda i custòdia de les filles menors s'atribuïx a la mare, i els progenitors compartiran la pàtria potestat sobre estes.  
2. Com a règim de visites paternofilial s'acorda: el de caps de setmana alterns, des de les 18.00 hores del divendres fins a les 20.00 hores del diumenge, així com la mitat de les vacacions escolars de Setmana Santa, Falles, Nadal i estiu, i la mare triarà els anys parells i el pare els imparells.  
3. Com a pensió alimentària: Faisal Mahmood Dar abonarà a Catalina Florentina Dar la quantitat de 150 euros en concepte de pensió alimentària per cada una de les seues filles, dins dels cinc primers dies de cada mes, en el compte que designe la mare, i s'actualitzarà esta quantitat anualment conforme a l'índex de preus al consum.  
4. Com a pensió compensatòria: Faisal Mahmood abonarà a Catalina Florentina la quantitat de 200 euros al mes en concepte de pensió compensatòria, de la mateixa manera que l'alimentària.  
5. S'atribuïx a Catalina Florentina Dar i a les filles menors l'ús i gaudi del domicili familiar.  
6. Cada progenitor sufragarà la mitat dels gastos extraordinaris que meriten les seues filles menors, com ara operacions quirúrgiques, pròtesis, malalties llargues, etcètera, sempre que s'acrediten de manera suficient, siguen consultats prèviament o siguen autoritzats pel jutjat en el cas de discrepància entre els pares.  
Cada part abonarà les costes processals produïdes a instàncies seues i les comunes a mitges.  
Mode d'impugnació: per mitjà de recurs d'apel·lació davant d'este Jutjat, no obstant això es durà a efecte el que acorda. El recurs s'haurà d'interposar per escrit en el termini de 20 dies, amb la indicació de la infracció comesa segons el parer de la persona recurrent, i sense estos requisits no s'admetrà el recurs (art. 458 LEC). S'haurà d'efectuar la consignació de 50 euros en el compte del Jutjat 4584-0000-02 - número del procediment amb quatre dígits - dos últims números de l'any, en l'oficina Banesto, segons disposa la Llei Orgànica 1/2009, de 3 de novembre, i s'acreditarà esta consignació, i se n'exceptuarà el cas d'aquells litigants que tinguen el benefici de justícia gratuïta. En cas de no efectuar-se el depòsit serà esmenable el defecte en el termini de dos dies, i no s'admetrà a tràmit en cas de no esmenar-lo.  
Esta és la meua sentència, que pronuncie, mane i firme.  
L'estenc jo, la secretària judicial, per a fer constar que en este edicte ha quedat fixat en el dia de hui en el tauler d'anuncis. Així com es remet telemàticament al Diari Oficial de la Comunitat Valenciana per a la seua publicació.  
En done fe».  
  
Atés que es desconeix el domicili o residència actuals de la part demandada, per Sentència d'11 de març de 2014, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat publicar este edicte en el tauler d'anuncis del Jutjat, per a dur a efecte la diligència de notificació de la sentència de divorci a Faisal Mahmood Dar.  
  
Diligència. L'estenc jo, la secretària judicial, per a fer constar que este edicte ha quedat fixat en el dia de hui en el tauler d'anuncis. Així com es remet telemàticament al Diari Oficial de la Comunitat Valenciana per a la seua publicació. En done fe.  
  
València, 11 de març de 2014.- La secretària judicial: María Dolores Valle Contreras.